О Т Ч Е Т Е Н  Д О К ЛА Д

За  дейността на Народно Читалище

„Пробуда 1902” с. Черньово – 2020 година

          Народно читалище „Пробуда 1902” задоволява културните потребности на населението. То е широко достъпно и се посещава от възрастни, младежи, деца и работещи. Числения състав на читалището е  56 членове, в това число 34 пенсионери, 22 работещи. Двама от членовете на читалището са удостоени със званието „Почитен член” – Малинка Стоичкова и Георги Джорев.

          Съгласно Устава ,  Читалището е средище за развитие на културния живот в селото, за  възпитаване и утвърждаване на национално самосъзнание. Решенията на читалищното настоятелство са били в насока развитие на библиотечната дейност и обогатяване на библиотечния фонд, превръщане на читалището в информационен център, съхраняване на обичайте и традицийте в района, съхраняване на българския фолклор. Читалището активно участва със свои инициативи и дейности в културния живот на селото, Общината и страната.

           Работещия персонал към читалището е 1 човек на 8 часов работен ден – библиотекар -  Десислава Кръстева, която изпълнява двете длъжности библиотекар и секретар на читалището.

        През периода библиотечната дейност се развива много добре. Читателите са 55 броя, от които  14 до 14 годишна възраст, 41 над 14 годишна възраст, 43 жени и 12 броя мъже.  Читателските посещения са 158 броя, от които 129 за дома и 29 броя за четене в читалнята и Пенсионерския клуб, за вестник „ Минаха години” и списанията „Вкусотии в чинии” и „Апетитко”. Заетите книги през годината са 342 броя.

 Библиотеката разполага с 9964 броя книги. През годината са закупени 23 броя книги на стойност 279,94 лева.

 Читалището подсигурява на ПК„Надежда” 1 брой вестник и 2 броя списания на стойност 58,70 лева.

 Читалище „Пробуда 1902” съвместно с ПК „Надежда” работят по съвместни проекти:

-„По стъпките на миналото-традиции и обичаи”

-Честване на именни дни, национални и християнски празници.

               Библиотеката разполага с неограничена интернет връзка и два броя преносими лаптопа.  Със  закупения протектор и протекторен екран библиотекарката Десислава Кръстева   изготвя презентации по различни поводи, както следва:

-21 януари  Бабинден

-14 февруари Трифон Зарезан

- 1-ви Март – Баба Марта

-Презентация за живота и дейността , както и родословно дърво на Иванка Гьошева - 80 годишен юбилей

 - 170 г. от рождението на Иван Вазов – презентация за живота и творчеството му

Читалището организира екскурзия до Бачковски манастир, Асенов град и Асенова крепост на 16.10.2020г.

          През изминалата 2020 година бяха проведени културни прояви посветени на националните празници и инициативи свързани с обредния календар.

         Към читалището беше обособен кръжок – „Изобразително изкуство” . Същия е  създаден с цел за възпитание и формиране на подрастващите колективизъм и любов към изкуството. Децата бяха запознати с традиции и обичаи характерни за България. През лятото децата рисуват и оцветяват картини и гледат филми.  Освен децата от селото  в библиотеката идваха и децата гости на бабите си .

                  През годината Читалищното настоятелство е провеждало заседания и взетите решения са били водещи в работата на Читалището, редовно са  наблюдавани разходите по бюджета, като всяко полугодие е правен анализ за разходите.

                 Даден е добър старт ! Мисля, че всички заедно читалищни деятели, деца, младежи и пенсионери можем да работим повече, да се стремим да развиваме своята дейност съобразно интересите на жителите на селото и издигаме авторитета на читалището пред обществото и Общината.

**О Т Ч Е Т Е Н  Д О К Л А Д**

**На проверителната комисия при „Народно читалище Пробуда 1902 г.” при с. Черньово, за периода от 01.01.2020 година до 31.12.2020 година**

               Настоящата ревизия обхваща периода от 01.01.2020 година до 31.12.2020 година.

               На 01.01.2020 година Читалището е имало наличност сумата 2597,71 лева по сметка в БНБ .

**І.Приходна част**

 - 2597,71 лева наличност  на 01.01.2020 година

 - 10 440 лева от Държавния бюджет

- 5 000       лева от Общинския бюджет

-   108,92 лева собствени приходи

**Всичко приходи: 18 146,63 лева**

**ІІ.Разходна част от Държавна дейност -  9641,34 лева в т.ч.**

-   7904,18 лева за заплати на персонала по трудов договор

-  216,00 лева за изплатен хонорар.

- 1521,16 лева платени осигуровки от работодател в т. ч 225,85 лева за ДЗПО, 387,22 лева за ЗО и 908,09 лева за ДОО-пенсия

**ІІІ.Разходи за ОД  в т.ч.**

- 279,94 лева за закупуване на нови книги

-   419,50 лева банкови такси

-    432,00 лева платена такса СОТ,

- 218,50 лева платена такса Интернет

 -  58,70 лева абонамент за вестник „Минаха години” и списанията „Апетитно” и „Вкусотии в чинии”

 - 77,10 лева закупени консумативи, почистващи препарати и канцеларски материали за библиотеката, читалището и кръжоците

   - 20,54 лева изпратени писма чрез Еконт

    -  25,00 лева платен членски внос към съюза на читалищата

 - 1342,44 лева за платен хонорар на ръководителя на танцовия състав

 - 6,00 лева закупени мартеници

- 60,04 лева закупени кърпи за Бабин ден

- 40,00 лева екзкурзия до Асенов град

- 42,00 лева за електронно подавана годишния финансов отчет

- 30,00 лева презареждане на тонер касета

- 117,98 лева за закупуването на тонер касета

- 54,70 лева за нови закачалки и калъфи за носиите

- 45,00 лева за електронно подаване на документи

- 32,60 лева строителни материали

- 885,00 лева за смяна на врати

**Всичко разходи за Общинска дейност 4187,04 лева.**

**Общо разходи за ДД и ОД всичко 13828,38 лева.**

               **Към 31.12.2020 година остатъка по сметката е 4318,25 лева по сметка в БНБ.**

Към горепосочените разходи и приходи има приложени фактури, платежни нареждания и РКО, ПКО, заверени с подписа от председателя на Читалищното настоятелство.

   Всички документи се намират в читалището при Десислава Кръстева, която  извършва счетоводните услуги. Същите  бяха предоставени на Проверителната комисия.

                В деня на проверката бяха показани Протоколите от заседанието на Читалищното настоятелство и взетите решения, Заповедна книга, Месечни отчети изготвени за Община Ихтиман, Приложение 1 и 6 за НАП,  Договори за извършване на определена работа.